สถานีโทรทัศน์ของญี่ปุ่นอยู่ระหว่างการสอบสวน Nakai Masahiro หลังเจ้าตัวออกมายอมรับว่ามีการล่วงละเมิดทางเพศ (แต่ยุติแล้วผ่านการเจรจาจ่ายเงินชดเชย) ว่าขัดต่อหลักการสิทธิมนุษยชนของแต่ละสถานีหรือไม่ 

ภายหลังจาก Nakai ออกจดหมายขอโทษ และยอมรับว่ามีเหตุการณ์ (การล่วงละเมิดทางเพศ) เกิดขึ้นจริง แต่ระบุว่าได้มีการเจรจาจ่ายเงินชดเชยแล้ว ดังนั้นเขาควรได้ทำงานในวงการต่อไปโดยไม่มีอุปสรรค

แต่ดูเหมือนว่าสถานีโทรทัศน์ต่างๆ จะไม่คิดเช่นนั้น และเมื่อเขาออกมายอมรับว่ามีการล่วงละเมิดจริง สถานีทั้งหมดจึงประกาศยุติรายการของเขาในแต่ละสถานีเป็นการชั่วคราว

และในวันที่ 12 มกราคมที่ผ่านมา การสอบสวนอย่างเป็นทางการโดยผู้เชี่ยวชาญทางกฎหมายและผู้แทนทางของสถานีได้เริ่มขึ้น เพื่อตัดสินว่าการกระทำของเขาละเมิดสิทธิมนุษยชนหรือไม่

โดยแหล่งข่าวของสถานีเผยว่า "การตัดสินใจสุดท้ายว่าจะยกเลิกรายการ หรือ Nakai จะลาออกหรือไม่ อยู่ที่ผลของการสอบสวน"

ปัจจุบันรายการต่างๆ ที่เขาออกเป็นประจำในแต่ละสถานีได้ถูกพักการออกอากาศชั่วคราว โดยยังไม่มีการตัดสินใจอย่างเป็นทางการว่าจะดำเนินการอย่างไรต่อไป